What to do when ATMs give torn notes; SBI tells the way | କୌଣସି ବ୍ୟାଙ୍କ୍ ATMରୁ ବାହାରିଥିବା ବିକୃତ ନୋଟ୍ ବଦଳାଇ ତା' ସ୍ଥାନରେ ଭଲ ନୋଟ୍ ଦେବାକୁ ମନା କରିପାରିବେ ନାହିଁ । ଯଦି ସେମାନେ ନିୟମ ଉଲ୍ଲଙ୍ଘନ କରନ୍ତି, ତେବେ ସମ୍ପୃକ୍ତ ବ୍ୟାଙ୍କ୍ କର୍ମଚାରୀଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ ଗ୍ରହଣ କରାଯାଇପାରିବ ।
ଏଣିକି ଆପଣ ଛିଣ୍ଡା ନୋଟଗୁଡିକୁ ବଦଳେଇ ପାରିବେ । (ପ୍ରତୀକାତ୍ମକ ଫଟୋଃ ରୟଟର୍ସ)
Share this:
ନୂଆ ଦିଲ୍ଲୀଃ ଗଲା କିଛି ବର୍ଷ ମଧ୍ୟରେ ଭାରତୀୟ ବଜାରରେ ଡିଜିଟାଇଜେସନ୍ ଦ୍ରୁତ ଗତିରେ ବୃଦ୍ଧି ପାଇଛି । ବେଳେବେଳେ ଆମକୁ ନଗଦ ଆବଶ୍ୟକ ହେଲେ ଆମେ ଟଙ୍କା ଉଠାଇବା ପାଇଁ ଏ.ଟି.ଏମ୍.କୁ ଯାଉଁ । ଅନେକ ଥର ଏମିତି ଘଟେ ଯେ ନଗଦ ଟଙ୍କା ଉଠାଇବା ବେଳେ ନୋଟଗୁଡି଼କ ଛିଣ୍ଡା ଥାଏ ଓ ସେଗୁଡ଼ିକୁ ବଦଳାଇବା ପାଇଁ କୌଣସି ଉପାୟ ନ ଥାଏ । ଅନେକ ଥର ସେହି ନୋଟ୍ ବଜାରରେ କିମ୍ବା ଦୋକାନରେ ବି ଚାଲେ ନାହିଁ । ହେଲେ ଏବେ ଆପଣଙ୍କୁ ଚିନ୍ତା କରିବାକୁ ପଡି଼ବ ନାହିଁ କାରଣ ଏଣିକି ଆପଣ ସେମିତି ଛିଣ୍ଡା ନୋଟଗୁଡିକୁ ବଦଳେଇ ପାରିବେ ।
କଟା-ଫଟା ନୋଟ୍ ବିନିମୟ (ଏକ୍ସଚେଞ୍ଜ୍) କରିବାକୁ ହେଲେ ଆପଣଙ୍କୁ ସେହି ବ୍ୟାଙ୍କରେ ଆବେଦନ କରିବାକୁ ପଡି଼ବ ଯାହାର ଏ.ଟି.ଏମ.ରୁ ଆପଣ ନଗଦ ଟଙ୍କା ବାହାର କରିଥିଲେ । ଆପଣଙ୍କୁ ଆବେଦନରେ ଏ.ଟି.ଏମ.ରୁ ଟଙ୍କା ଉଠାଇବାର ତାରିଖ, ସମୟ ଓ ସ୍ଥାନ ଉଲ୍ଲେଖ କରିବାକୁ ପଡି଼ବ । ଯଦି ଆପଣଙ୍କ ପାଖରେ ଏ.ଟି.ଏମ୍.ରୁ ମିଳିଥିବା ସ୍ଲିପ୍ ନାହିଁ, ତେବେ ଆପଣଙ୍କୁ ମୋବାଇଲ ଫୋନରେ ଆସିଥିବା ମେସେଜର ବିବରଣୀ ଦେବାକୁ ପଡି଼ବ ।
ଏସ୍.ବି.ଆଇ. ଅନୁଯାୟୀ ଯେକୌଣସି ବ୍ୟକ୍ତି ସାଧାରଣ ବ୍ୟାଙ୍କିଙ୍ଗ ବା ନଗଦ ସମ୍ବନ୍ଧୀୟ ଅସୁବିଧା ଭୋଗ କରୁଥିଲେ https://crcf.sbi.co.in/ccf/ ୱେବସାଇଟ୍ ପୃଷ୍ଠାରେ ଅଭିଯୋଗ କରିପାରିବେ । ଏହି ଲିଙ୍କ୍ ଷ୍ଟେଟ୍ ବ୍ୟାଙ୍କ ଅଫ୍ ଇଣ୍ଡିଆର ଏ.ଟି.ଏମ୍. ପାଇଁ ଉଦ୍ଦିଷ୍ଟ । କୌଣସି ବ୍ୟାଙ୍କ୍ ଏ.ଟି.ଏମ.ରୁ ବାହାରିଥିବା ବିକୃତ ନୋଟ୍ ବଦଳାଇ ତା' ସ୍ଥାନରେ ଭଲ ନୋଟ୍ ଦେବାକୁ ମନା କରିପାରିବେ ନାହିଁ । ଏଥି ସହିତ ଯଦି ବ୍ୟାଙ୍କଗୁଡିକ ନିୟମ ଉଲ୍ଲଙ୍ଘନ କରନ୍ତି, ତେବେ ସମ୍ପୃକ୍ତ ବ୍ୟାଙ୍କ୍ କର୍ମଚାରୀଙ୍କ ବିରୁଦ୍ଧରେ କାର୍ଯ୍ୟାନୁଷ୍ଠାନ ଗ୍ରହଣ କରାଯାଇପାରିବ । ଗ୍ରାହକଙ୍କ ଅଭିଯୋଗ ଉପରେ ନିର୍ଭର କରି ବ୍ୟାଙ୍କକୁ ୧୦,୦୦୦ ଟଙ୍କା ପର୍ଯ୍ୟନ୍ତ କ୍ଷତିପୂରଣ ମଧ୍ୟ ଦେବାକୁ ପଡି଼ପାରେ ବୋଲି ନିୟମ ଅଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
